Абставіны ў Беларусі і свеце вымусілі ўсіх заяўнікаў масавых мерапрыемстваў да Дня Волі адмовіцца ад сваіх планаў. Каманда БНР100 таксама рыхтавала некалькі мерапрыемстваў з нагоды 102-й гадавіны абвяшчэння незалежнасці Беларускай Народнай Рэспублікі, але спыніла іх падрыхтоўку.



Так сталася, што і ў 2018, і ў 2019 годзе ў нас атрымалася зрабіць тое, што і самім здавалася практычна немагчымым. І зараз мы не можам проста скласці рук і казаць, што ўсё дрэнна. Таму мы вырашылі не пакідаць беларусаў без свята на Дзень Волі і арганізаваць адзначэнне БНР102 у фармаце анлайн-свята «Годны Дзень Волі» з удзелам вядомых беларускіх дзеячаў культуры, грамадскіх актывістаў і музычных гуртоў.



Гэта будзе новы і ўнікальны для нас досвед арганізацыі свята ў абсалютна незвычайных умовах. Наша задача з дапамогай сучасных новых медыя аб’яднаць беларусаў у розных кутках Зямлі і праз анлайн-трансляцыю з насычанай праграмай і цікавымі гасцямі злучыць агульным сігналам беларусаў для якіх Дзень Волі — галоўнае нацыянальнае свята, стварыць атмасферу еднасці, салідарнасці годнасці.



Спадзяемся, што трансляцыю падхопяць папулярныя беларускія СМІ і блогеры, а беларусы падтрымаюць фінансава яе арганізацыю.



Сродкі патрэбныя на:

- арэнду пляцоўкі і відэа-абсталявання для трансляцыі,

- арэнду музычнага абсталявання,

- афармленне студыі,

- прасоўванне падзеі ў сацыяльных сетках,

- дызайнерскую працу,

- лагістыку,

- здымкі ролікаў і сюжэтаў, якія папулярызуюць Дзень Волі і БНР,

- правядзенне інфармацыйнай кампаніі па папулярызацыі фарматаў самастойнага адзначэння Дня Волі і іншыя спадарожныя выдаткі.



Як і ў мінулыя гады, мы збіраем грошы толькі на бягучыя выдаткі, без заробкаў і ганарараў для каманды арганізатараў.



Давайце разам і годна адзначым Дзень Волі 2020 і БНР102.



Уся падрабязная інфармацыя на http://hodna.by і http://bnr.by



Хто знаходзіцца не ў Беларусі, мае замежныя карткі, можна перавесці сродкі праз збор ахвяраванняў на Facebook: https://www.facebook.com/donate/207869270462838/ (чакаем апрува ад facebook пакуль)